CELEX: 62019CN0657
Language: sk
Date: 2019-09-04 00:00:00
Title: Vec C-657/19: Návrh na začatie prejudiciálneho konania, ktorý podal Bundesfinanzhof (Nemecko) 4. septembra 2019 – Finanzamt D/E

2.12.2019   
            
            
               SK
            
            
               Úradný vestník Európskej únie
            
            
               C 406/13
            
         
      Návrh na začatie prejudiciálneho konania, ktorý podal Bundesfinanzhof (Nemecko) 4. septembra 2019 – Finanzamt D/E
      (Vec C-657/19)
      (2019/C 406/19)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesfinanzhof
      
         Účastníci konania pred vnútroštátnym súdom
      
      
         Navrhovateľ v konaní o opravnom prostriedku „Revision“: Finanzamt D
      
         Odporkyňa v konaní o opravnom prostriedku „Revision“: E
      
         Prejudiciálne otázky
      
      
                  1.
               
               
                  Za takých okolností, o aké ide v prejednávanej veci, keď zdaniteľná osoba na základe poverenia zo strany Medizinischer Dienst der Krankenversicherung (Lekárska služba zdravotného poistenia) vydáva posudky o odkázanosti pacientov na starostlivosť, ide o činnosť patriacu do pôsobnosti článku 132 ods. 1 písm. g) smernice Rady 2006/112/ES z 28. novembra 2006 o spoločnom systéme dane z pridanej hodnoty (1)?
               
            
                  2.
               
               
                  V prípade kladnej odpovede na prvú otázku:
                  
                              a)
                           
                           
                              Postačuje na účely uznania podnikateľa za subjekt sociálnej povahy v zmysle článku 132 ods. 1 písm. g) smernice 2006/112/ES, ak tento podnikateľ poskytuje služby ako subdodávateľ na základe poverenia subjektu, ktorý je podľa vnútroštátneho práva uznaný za subjekt sociálnej povahy v zmysle článku 132 ods. 1 písm. g) smernice 2006/112/ES?
                           
                        
                              b)
                           
                           
                              V prípade zápornej odpovede na otázku 2. a): Je v prípade takých okolností, o aké ide v prejednávanej veci, postačujúce paušálne prevzatie nákladov uznaného subjektu v zmysle článku 132 ods. 1 písm. g) smernice 2006/112/ES zdravotnými poisťovňami a poisťovňami pre prípad odkázanosti na to, aby aj subdodávateľ tohto subjektu bol považovaný za uznaný subjekt?
                           
                        
                              c)
                           
                           
                              V prípade záporných odpovedí na otázky 2. a) a 2. b): Môže členský štát podmieniť uznanie za subjekt sociálnej povahy tým, že zdaniteľná osoba musí s inštitúciou sociálneho zabezpečenia alebo sociálnej starostlivosti skutočne uzatvoriť zmluvu, alebo na účely uznania postačuje skutočnosť, že vnútroštátne právo umožňuje uzatvorenie zmluvy?
                           
                        
            
         (1)  Ú. v. EÚ L 347, 2006, s. 1.